30aastane ja 210 cm pikkune Burlacu siirdus eelmisel suvel Kalevist Itaalia klubisse Air Avellino ning võib sealsete arengute üle vaid õnnelik olla. Alles seitsmendat aastat Itaalia kõrgeimas liigas osalev ja seni alati autsaiderite hulka kuulunud Avellino sai tänavu põhiturniiril koguni kolmanda koha, jõudis 3:0 võiduga Capo d'Orlando üle poolfinaali ning peaks järgmisel hooajal seega  pääsema Euroliigasse. Hetkel ollakse poolfinaalis 0:2 kaotusseisus Euroliiga klubi Rooma Lottomatica vastu.